section_heading: Politička djelatnost
paragraph_text: Kebo je prvu političku dužnost dobio 1996., kada je izabran za predsjedavajućeg Skupštine Sarajevske županije. Tu dužnost obavljao je u dva mandata. Između 2000. i 2001. bio je župan Sarajevske županije. Nakon toga je dvije godine bio zastupnik u Zastupničkom domu Parlamenta FBiH gdje je bio član Povjerenstva za ljudska prava i potpredsjednik Odbora za stambeno-komunalne poslove i zaštitu čovjekove okoline.